Diari Oficial de la Generalitat Valenciana


Sumari del DOGV 6506, del 20-04-2011 (2011/4480)

Notificació de resolució. Expedient número RA-26/2010 Torres Torres.
--------------------------------------------------------------------

### Dades del document

Número de DOGV
:   6506

Data del DOGV
:   20-04-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/4480


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Notificació de resolució. Expedient número RA-26/2010 Torres Torres. [2011/4480]  
Pel fet d'haver resultat infructuoses les gestions realitzades per a efectuar la notificació adreçada Amparo Torres Fabra al domicili que figura en el recurs d'alçada interposat contra l'Acord de la Comissió Territorial d'Urbanisme de València, de data 23 de gener de 2008, pel qual es va acordar denegar l'aprovació definitiva de la modificació de les normes subsidiàries del municipi de Torres Torres, d'acord amb el que preveu l'article 59 de la Llei de règim jurídic de les administracions públiques, es porta a efecte per aquest edicte.  
  
Acte que es notifica:  
«La secretària autonòmica de Medi Ambient, Aigua, Urbanisme i Habitatge va adoptar, en data 15 de febrer de 2011, la resolució que a continuació es transcriu:  
"Vist el recurs d'alçada interposat per Amparo Torres Fabra contra l'Acord de la Comissió Territorial d'Urbanisme de València, de data 23 de gener de 2008, pel qual es va acordar denegar l'aprovació definitiva de la modificació de les normes subsidiàries del municipi de Torres Torres.  
Vist, així mateix, l'expedient de referència i de conformitat amb els següents  
  
Antecedents de fet  
Primer. Amb data 23 de gener de 2008 la Comissió Territorial d'Urbanisme de València va acordar denegar l'aprovació definitiva de la modificació de les normes subsidiàries del municipi de Torres Torres remesa per l'Ajuntament de què es tracta pels motius que en l'esmentat acord es fan constar i que donem per reproduïts a fi d'evitar repeticions inútils.   
Segon. Contra l'esmentat acord interposa recurs d'alçada Amparo Torres recurs que conté les al·legacions convenients al seu dret i que han de ser analitzades juntament amb les consideracions jurídiques corresponents. A l'esmentat recurs s'adjunten tres còpies del projecte de modificació de les normes subsidiàries i la documentació subsanatòria de les deficiències assenyalades en l'esmentat acord.   
Tercer. Mitjançant ofici del Servei Territorial d'Urbanisme de data 09.04.2008 es va traslladar el recurs d'alçada interposat a l'Ajuntament de Torres Torres a l'efecte d'evacuar l'informe respecte d'això com a entitat que té encomanada la gestió de l'expedient.  
  
Quart. El 24.04.2008, en contestació al tràmit d'audiència més amunt esmentat, té entrada al Servei Territorial d'Urbanisme de València l'informe del secretari de l'Ajuntament de Torres Torres en què es conclou que la seua Administració no té competència per a pronunciar-se sobre les que corresponen a altres administracions sectorials i que la modificació de les normes subsidiàries que es planteja no afecta els interessos municipals, per tant no suscita cap problema.  
  
Cinqué. El 19.05.2008 es concedeix un nou tràmit d'audiència a l'Ajuntament de Torres Torres respecte a una nova documentació presentada per la recurrent el 23.04.2008; l'Ajuntament de Torres Torres remet, de nou, el mateix informe del secretari el dia 10.06.2008.  
  
Sisé. Consta en l'expedient l'informe emés per l'Àrea de Carreteres de la Diputació en data 04.08.2008 de caràcter favorable.  
Seté. El 08.01.2009 té entrada als Serveis territorials d'Urbanisme l'informe de suficiència de recursos hídrics emés per l'empresa concessionària; remés a la Confederació Hidrogràfica del Xúquer per a la seua convalidació, el 17.11.2009, l'Organisme de Conca emet un informe favorable.  
Vuité. S'ha incorporat a l'expedient l'informe favorable a l'estimació del recurs emés pel Servei Territorial de València de data 13 d'octubre de 2010.  
  
Fonaments jurídics  
Primer. Per a la resolució d'aquest recurs és competent la secretària autonòmica de Medi Ambient, Aigua, Urbanisme i Habitatge d'acord amb el que estableixen els articles 114 i 115 de la Llei 30/92, de règim jurídic de les administracions públiques i del procediment administratiu comú, en la redacció donada per la Llei 4/1999, de 13 de gener, en relació amb l'article. 13.2. del Reglament dels Òrgans Territorials i Urbanístics de la Generalitat, aprovat per Decret 162/2007, de 21 de setembre.  
Segon. Una vegada analitzats els requisits formals en la interposició del recurs resulta que ha sigut interposat per persona legitimada per a això segons el que disposen els articles 31 i 32, en relació amb l'article 116 de la Llei 30/92, de règim jurídic de les administracions, en la redacció donada per la Llei 4/1999, de modificació d'aquesta. Així mateix, el recurs ha sigut presentat dins del termini legal previst per a això per l'article 115 de la Llei 30/92, de Règim Jurídic de les Administracions Públiques i del Procediment Administratiu Comú.  
  
Tercer. Respecte de les al·legacions manifestades pel recurrent en el recurs interposat cal indicar el següent:  
a) Procedeix estimar l'al·legació relativa a l'objecció derivada de l'incompliment del que disposa l'article 13.6 LOTPP ja que, com assenyala el recurrent, la disposició transitòria primera del Decret 67/2006, de 12 de maig, pel qual s'aprova el Reglament de Gestió Territorial i Urbanística (d'ara endavant ROGTU), exclou de l'obligació de cessió de sòl exigida per l'article 13.6 LOTPP per a les actuacions l'IEB de les quals siga inferior a 0,35 m²sostre/m²sòl i la tramitació s'haja iniciat amb anterioritat a l'1 de gener de 2006 -el projecte de referència va ser sotmés a informació pública en el DOGV núm. 5090, de 12 de setembre de 2005-, com és el cas, per la qual cosa concorren els requisits previstos legalment per a l'exempció prevista.  
  
b) Queda justificat que el projecte presentat compleix els estàndards dotacionals previstos en l'article 4 de l'annex del RPCV. Així mateix, l'amplària de vials és superior a 10 metres, tal com exigeix l'article 131.a) del ROGTU per a vials d'un sentit en sectors d'ús residencial amb un IEB inferior a 0,30 m²sostre/m²sòl, per tant es considera suficient.  
  
c) S'ha emés un informe favorable de l'organisme de conca -Confederació Hidrogràfica del Xúquer- el dia 17.11.2009 sobre la suficiència de recursos hídrics per a l'actuació, convalidant l'informe de l'empresa concessionària remés per l'Ajuntament de Torres Torres, per això s'entén esmenada l'esmentada deficiència.  
d) Queda justificat en la documentació presentada que la dotació dels serveis urbanístics (accessos, abastiment d'aigua potable, recollida de residus, enllumenat, sanejament, etc.) es realitzarà aprofitant les infraestructures existents en el sòl urbà limítrof, per tant es dóna solució als condicionants imposats per la declaració d'impacte ambiental publicada en el DOGV núm. 4127, de data 14 de novembre de 2001.  
  
e) L'Àrea de Carreteres de la Diputació ha emés un informe favorable amb data 4 d'agost de 2008 respecte a l'accés a l'àmbit d'actuació que, concretament, és el corresponent a la urbanització el Totxar, per la qual cosa s'estima l'al·legació formulada en aquest sentit.  
  
Quart. Consta en l'expedient l'informe de data 13 d'octubre de 2010 del Servei Territorial d'Urbanisme de València en relació amb el recurs presentat que donem per reproduït.  
A la vista de tot el que antecedeix, i considerant els preceptes legals esmentats i la resta de general i pertinent aplicació, resolc:  
Estimar el recurs d'alçada interposat per Amparo Torres Fabra contra l'Acord de la Comissió Territorial d'Urbanisme de València de data 23 de gener de 2008 pel qual es va denegar l'aprovació definitiva de la modificació de les normes subsidiàries del municipi de Torres Torres, i retrotraure l'expedient perquè el considere la Comissió Territorial d'Urbanisme.  
  
Contra aquesta resolució, que posa fi a la via administrativa, es pot interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació o publicació d'aquesta, de conformitat amb el que preveuen els articles 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que les persones interessades puguen exercir qualsevol altre recurs que estimen oportú."  
Aquesta notificació és transcripció exacta de la resolució original que consta en l'expedient».  
  
València, 28 de març de 2011.- El director general d'Urbanisme: Juan Giner Corell.